**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ (N)**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti būstus ir atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų V. L. ir P. B. prašymai pirkti nuomojamus būstus.

Savivaldybės būsto nuomininkas V. L. prašo ir sutinka rinkos verte pirkti Klaipėdos miesto savivaldybei nuosavybės teise priklausantį43,11 kv. metro ploto būstą Vaidaugų g. 7-*(duomenys neskelbtini),* Klaipėdoje. Nuomininkas būste išgyvenęs ne trumpiau, kaip 5 metus. Turto vertintojai UAB „OBER-HAUS“ nekilnojamasis turtas nustatė būsto Vaidaugų g. 7-*(duomenys neskelbtini)*, Klaipėdoje, rinkos vertę – 35580,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkas P. B. prašo ir sutinka rinkos verte pirkti Klaipėdos miesto savivaldybei nuosavybės teise priklausantį14,33 kv. metro ploto būstą su bendro naudojimo patalpomis bendrabutyje Minijos g. 147-*(duomenys neskelbtini)*, Klaipėdoje. Nuomininkas būste išgyvenęs ne trumpiau, kaip 5 metus. Turto vertintojai UAB „OBER-HAUS“ nekilnojamasis turtas nustatė būsto Minijos g. 147-*(duomenys neskelbtini)*, Klaipėdoje, rinkos vertę – 4080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Nurodyti pirkėjai už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo, 25 straipsnio 2 dalies 5 punktu, 27 straipsnio 1 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2020 m. spalio 9 d. įsakymu Nr. AD2-1833 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2020 m. spalio 9 d. įsakymas Nr. AD2-1833 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamus būstus – 39660,00 Eur pervedamos į savivaldybės biudžetą ir atskaičius su savivaldybės būstų vertės nustatymu susijusias išlaidas – 160,00 Eur, naudojamos socialinio būsto fondo plėtrai.

 PRIDEDAMA. Turto vertės nustatymo pažymų kopijos – 2 lapai.

Turto valdymo skyriaus vedėjas Edvardas Simokaitis